Diari Oficial de la Generalitat Valenciana


Sumari del DOGV 6456, del 09-02-2011 (2011/540)

Notificació de la interlocutòria dictada en el recurs contenciós número 3/001572/2010 peça de suspensió.
--------------------------------------------------------------------------------------------------------

### Dades del document

Número de DOGV
:   6456

Data del DOGV
:   09-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/540


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Notificació de la interlocutòria dictada en el recurs contenciós número 3/001572/2010 peça de suspensió. [2011/540]  
President: Juan Luis Lorente Almiñán.  
Magistrats: Luis Manglano Sada, Manuel J. Baeza Díaz-Portolés.  
València, 27 d'octubre de 2010.  
Fets:  
Primer. Per la recurrent María Milagro Llorens Sellés s'ha sol·licitat la suspensió de l'execució de l'acte administratiu objecte d'impugnació, la resolució de 27 de juliol de 2010 del Tribunal Economomicoadministrativo Regional de València, desestimatòria parcial de la reclamació 03/2384/2006 plantejada contra la liquidació número 1129/01, por un import de 217,07 euros.  
Segon. Una vegada formada la peça separada i havent-se traslladat la petició actora a la part demandada, aquesta va formular la seua oposició a la mesura de suspensió.  
Fonaments jurídics:  
Primer. En determinats supòsits la tutela jurisdiccional no serà efectiva si, en pronunciar-se la sentència, resulta inviable la satisfacció de la pretensió deduïda contra un acte o disposició administrativa, per aquesta raó s'ha de plantejar en el procés administratiu la suspensió com a mesura de tutela cautelar. L'article 129 de la Llei, d'aquesta jurisdicció permet a les persones interessades sol·licitar en qualsevol estat del procés l'adopció de totes les mesures que asseguren l'efectivitat de la sentència, en harmonia amb el principi de tutela judicial efectiva (art. 24.1 CE). D'acord amb l'article 130 d'aquest text legal, la mesura cautelar podrà acordar-se únicament quan l'execució de l'acte o l'aplicació de la disposició pogueren fer perdre la seua finalitat llegítima al recurs, prèvia valoració circumstanciada de tots els interessos en conflicte.  
Segon. Així doncs, de la normativa abans exposada es desprén que aquesta sala haurà de realitzar prèviament una valoració dels interessos en conflicte i, seguidament, disposar la mesura cautelar interessada sols en el supòsit que l'execució de l'acte impugnat inviabilitzara la llegítima finalitat del recurs, llevat de greu pertorbació dels interessos generals. Així, per a la valoració dels interessos en conflicte s'haurà de tindre en consideració: la naturalesa del dany, la serietat dels motius d'impugnació de l'acte o disposició i la relació d'aquests amb els interessos generals.  
En aquest supòsit litigiós es pretén la tutela cautelar pel que fa a un acte de naturalesa tributària, i s'haurà de ressaltar la reiterada jurisprudència que estableix que la suspensió dels actes tributaris constitueix un acte degut, de comprovació de requisits, tan sols condicionada a l'aportació de garanties de pagament del deute tributari, on s'afirme que procedeix la suspensió cautelar als actes tributaris per no afectar la suspensió cautelar als interessos generals vinculats al sistema tributari si es constitueix prèviament garantia suficient, i possibilitar amb això la coexistència del principi de tutela judicial efectiva amb el d'eficàcia administrativa.  
Per això, tenint en consideració l'argumentació anteriorment exposada, les al·legacions formulades per les parts en aquesta peça i allò disposat en l'article 130 de la Llei d'aquesta jurisdicció, procedirà disposar la mesura cautelar de suspensió sol·licitada per haver-se acreditat convenientment la concurrència dels requisits legalment establits.  
Quart. Atés que l'article 133 de la Llei Reguladora de la Jurisdicció Contenciosa Administrativa regula que «quan de la mesura cautelar es pogueren derivar perjudicis de qualsevol naturalesa, podran acordar-se les mesures que siguen adequades per a evitar o pal·liar els perjudicis indicats», procedirà exigir, a la part recurrent, la presentació de caució o garantia, en qualsevol de les formes admeses en dret, per a respondre dels perjudicis que la suspensió poguera causar a la Hisenda Pública.  
La sala disposa atorgar la suspensió sol·licitada per María Milagro Llorens Sellés, amb la prestació prèvia de caució o garantia en la quantia del principal més els interessos legals de demora, o acreditació que la prestada en via administrativa estén els seus efectes a aquesta fase jurisdiccional, que haurà de presentar-se davant aquesta Sala en el termini de 30 dies, comptadors des de la notificació d'aquesta resolució, i se li adverteix que, si no es presenta, quedarà automàticament sense efecte sense possibilitat de rehabilitació.  
Aquesta resolució no és ferma i s'hi pot interposar un recurs de súplica en el termini de cinc dies davant aquesta Sala.  
Així ho acorden, manen i firmen els magistrats indicats.  
Seguidament es compleix el que s'ha disposat i es passa a l'oficial per a la notificació. En done fe.  
València, 21 de desembre de 2010.- El secretari judicial: Jesús Olarte Modero.